རྗེ་མེལ་ལ་གཞན་དང་མ་འདྲ་བའི་མཐུན་རྐྱེན་གཞན་ཞིག་ཡོད་པ་ནི་ཁྱེད་ཀྱིས་རང་ཉིད་ཀྱི་གློག་འཕྲིན་གྱི་ཁ་ཕྱེ་རྗེས།གློག་འཕྲིན་དྲ་ངོས་གཡས་ཕྱོགས་ཀྱི་སྣེ་མོ་རུ་ཡོད་པའི་ཡི་གེ་ཞེས་པ་དེའི་སྒང་ལ་བསྣུན་ན།ཉེ་ལམ་ཁྱེད་ཀྱི་གློག་འཕྲིན་ས་གནས་གང་དང་དུས་ཚོད་ག་ཚོད་ཐོག་ལ་ཁ་ཕྱེ་ཡོད་མེད་སོགས་ཞིབ་ཕྲ་བལྟ་ཐུབ།གལ་ཏེ་ཁྱེད་ཀྱིས་གློག་འཕྲིན་ངོས་སུ་ཉེན་བརྡ་གཏོང་བའི་འདམ་ག་བསྒྲིགས་ཡོད་ཚེ།རྗེ་མལ་གྱིས་ཁྱེད་རང་ནམ་རྒྱུན་སྡོད་སའི་ས་གནས་མ་ཡིན་པའི་རྒྱ་ནང་གི་གྲོང་ཁྱེར་ཆེ་ཁག་དང་ཕྱི་རྒྱལ་སོགས་ནས་ཁྱེད་ཀྱི་གློག་འཕྲིན་ནང་འཛུལ་གྱི་ཡོད་པའི་གནས་ཚུལ་རིགས་བྱུང་ཚེ་ལམ་སེང་ཁྱེད་ལ་བརྡ་ཁྱབ་གཏོང་གི་རེད།